Չեխիոյ Ազգային Գրադարանի անձնակազմը նոյնիսկ բաւական դժուարացաւ հատորներէն ոմանք գտնելու (որոնցմէ սակայն ոմանք հնավաճառներու քով ծախու են, չնչին գիներով). ըստ երեւոյթի՝ այս հատորները վերջերս մոռացութեան մատնուած էին, եւ փափաքելի էր Ցուցահանդէսի միջոցաւ անոնց հանդէպ Չեխ ընթերցողաց հետաքրքրութիւնը գրգռել կամ վերանորոգել: Այսպիսով նաեւ Չեխիոյ Ազգային Գրադարանը եւս հնարաւորութիւնը ունեցաւ իր պահեստներէն որոշ նմոյշներ ցուցադրել, որով Ցուցահանդէսը աւելի երկկողմանի ու հաւասարակշիռ դարձաւ: